NaiveNeuron/SloPal huggingface dataset:
Matovič, Igor, poslanec NR SR (2023-11-29):
Roman, ďakujem, stále im to, jak si na začiatku povedal, opakovanie je matka múdrosti, stála im to treba opakovať. A oni si myslia, že tým, že budú, že sa pokúsili vlastne nás odstaviť na začiatku, že teda zapíšu sa ako malé deti prvých šesť do rozpravy zo svojej bandy organizovaného zločinu, že vystupujú ešte predtým, ako začne rozprava. Tak celí vytešení, že vlastne nás nejakým spôsobom vytesnia a pravda sa k ľuďom nedostane. Áno, krásne to včera povedal Jarjabek, či ako sa volá, z tejto skupiny organizovaného zločinu, ktorý povedal, že sú dve pravdy, len musíme teda presvedčiť a zvádzame zápas o tom, že o ktorej pravde ľudí presvedčíme. (Povedané so smiechom.) Oni si naozaj o tej lži, o tých klamstvách, manipuláciách, oni sami sebe asi uverili, že oni šíria pravdu, hoci podľa môjho názoru vedome šíria lož, len tým preukazujú to, že oni pohŕdajú svojimi voličmi, že oni si myslia o svojich voličoch, že to sú hlupáci, ktorí seno žerú, ktorým môžete povedať čokoľvek, akúkoľvek blbosť, hlavne, že to poviete v obleku za 10-tisíc, že sa pri tom múdro tvárite, že to stokrát zopakujete, a automaticky teliatka uveria. Čiže oni týmto čo, robia, dokolečka, dokolečka, dokolečka tie lži tu šíria aj počas tejto schôdze, keď tu Gašpar jak, naozaj jak gašparko každý deň vystupoval a chcel zabrániť, aby v podstate ty si mohol vystúpiť, lebo ako stále, ešte pred tebou, myslím, že trikrát vystúpil. Tak oni týmto len ukazujú nie to, akí oni sú veľkí, ale akí sú malí a ako si, ako pohŕdajú svojimi vlastnými voličmi, že pohŕdajú vlastne nimi, že dokážu tí ľudia vlastne nájsť alebo hľadať skutočnú pravdu. Ďakujem pekne za tvoje vystúpenie.
Bugár, Béla, podpredseda NR SR (2017-02-02):
Ďakujem pekne. Otváram rozpravu a konštatujem, že do rozpravy som dostal písomné prihlášky najprv od pána poslanca Bernaťáka za klub SNS a potom pán poslanec Viskupič ešte sa hlási písomne do rozpravy. Nech sa páči, pán poslanec Bernaťák.
Vašečka, Richard, poslanec NR SR (2022-05-04):
Ďakujem za slovo, pán predsedajúci. Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky spoločnú správu výborov o výsledku prerokovania vládneho návrhu zákona. Národná rada uznesením zo 16. marca 2022 č. 1307 sa uzniesla prerokovať vládny návrh zákona, tlač 909, v druhom čítaní a prideliť ho týmto výborom: ústavnoprávnemu výboru, Výboru Národnej rady pre obranu a bezpečnosť a Výboru Národnej rady pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Určené výbory prerokovali predmetný návrh zákona v stanovenej lehote. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku. K vládnemu návrhu zákona zaujali výbory tieto stanoviská: ústavnoprávny výbor v uznesení č. 495 z 21. apríla 2022, výbor pre obranu a bezpečnosť v uznesení č. 151 z 25. apríla 2022 a výbor pre vzdelávanie, vedu, mládež a šport uznesením č. 156 z 20. apríla 2022 zhodne odporúčali návrh zákona schváliť s pozmeňujúcimi a doplňujúcimi návrhmi uvedenými v časti IV spoločnej správy. Gestorský výbor odporúča Národnej rade Slovenskej republiky hlasovať o návrhoch uvedených pod bodmi 1 až 5 spoločne s odporúčaním ich schváliť. Gestorský výbor na základe stanovísk výborov odporúča Národnej rade Slovenskej republiky vládny návrh zákona schváliť v znení pozmeňujúcich a doplňujúcich návrhov uvedených v tejto správe. Spoločná správa výborov bola schválená uznesením Výboru Národnej rady Slovenskej republiky pre vzdelávanie, vedu, mládež a šport gestorský výbor z 26. apríla 2022 č. 163. Týmto uznesením ma výbor poveril, aby som na schôdzi Národnej rady Slovenskej republiky informoval o výsledku rokovania výborov, o stanovisku a návrhu gestorského výboru. Ďakujem, skončil som, pán predsedajúci, otvorte, prosím, rozpravu.
Laššáková, Jana, podpredsedníčka NR SR (2014-07-03):
Tak som povedala návrh. Keď skončíme tento bod programu, budeme, budeme vás o tom informovať a požiadame, či je všeobecný súhlas na to, aby sme o tomto bode rokovali zajtra ráno. Ale pokiaľ mám informáciu od pána predsedu, vidím, že pán poslanec Kaník sa zabáva, tak bola dohoda s predsedami poslaneckých klubov, že vzhľadom na to, že nebola, nie je spoločná správa, nemôžeme o tomto návrhu zákona rokovať, samozrejme, a nebol prerokovaný vo výbore. Nech sa páči, pán poslanec Číž.
Federič, Igor, poslanec NR SR (2019-06-18):
Ďakujem pekne, pán predsedajúci, dovoľte mi ako určenému spravodajcovi výboru predniesť spoločnú správu Výboru Národnej rady pre financie a rozpočet o výsledku prerokovania Programu stability Slovenskej republiky na roky ´19 až ´22. Výbor Národnej rady Slovenskej republiky pre financie a rozpočet ako gestorský výbor podáva Národnej rade v súlade so zákonom Národnej rady č. 350/1996 o rokovacom poriadku Národnej rady Slovenskej republiky v znení neskorších predpisov túto spoločnú správu výboru o prerokovaní vyššie uvedenej problematiky. Predseda Národnej rady svojím rozhodnutím č. 1518 z 25. apríla 2019 pridelil Program stability na roky ´19 až ´22 (tlač 1431) na prerokovanie Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre európske záležitosti. Za gestorský výbor určil Výbor Národnej rady pre financie a rozpočet. Uvedené výbory prerokovali predmetný návrh zákona v stanovenom termíne. Gestorský výbor nedostal do začatia rokovania k Programu stability iné stanoviská poslancov Národnej rady. K predmetnému programu zaujali výbory tieto stanoviská: Odporúčanie pre Národnú radu program zobrať na vedomie – Výbor Národnej rady pre financie a rozpočet, uznesenie č. 432 z 13. júna 2019, a Výbor Národnej rady pre európske záležitosti, uznesenie č. 184 zo dňa 12. júna 2019. Gestorský výbor na základe stanovísk výborov k Programu stability vyjadrených pod bodom III tejto spoločnej správy odporúča Národnej rade Slovenskej republiky Program stability na roky 2019 až 2022 zobrať na vedomie. Spoločná správa výboru k Programu stability bola schválená uznesením gestorského výboru č. 439 zo dňa 13. júna 2019, pričom ma výbor poveril alebo určil za spravodajcu výboru. Zároveň som dostal poverenie predniesť správu na schôdzi Národnej rady a navrhnúť Národnej rade postup pri hlasovaní podľa príslušných ustanovení zákona o rokovacom poriadku Národnej rady. Návrh na uznesenie Národnej rady je prílohou tejto správy. Pán predsedajúci, keďže som povedal asi všetko, čo som mal, tak vás poprosím o otvorenie rozpravy.
P. Paška, predseda NR SR: (2009-10-27):
návrhu poslancov Národnej rady Slovenskej republiky Tomáša Galbavého a Zoltána Horvátha na vydanie zákona o vzájomnej rodičovskej pomoci . Je to tlač 1270.
Nash, Natália, poslankyňa NR SR (2024-04-24):
Ďakujem za slovo. Ďakujem, Ondrej, že si poukázal na hodnoty, ktoré tento návrh ohrozuje. Sloboda združovať sa, organizovať sa, angažovať sa pre spoločnosť je jedným z kľúčových výdobytkov demokracie a slobody. Veľmi si prajem, aby občianska spoločnosť odolala tomuto zákernému útoku proti ich právu združovať sa slobodne. Tento zákon je namierený proti občianskym združeniam a v žiadnom prípade to nie je žiadna snaha o transparentnosť. Podľa vás je transparentnosť iba nálepkovanie označením zahraničný agent. Fuj. Je to podhadzovanie mimovládnych organizácií a ich predstaviteľov rozvášnenému davu, ktorý ich bude ďalej ostrakizovať a nazývať zahraničnými agentmi či americkými agentmi. Takto podnecujete verbálne a iné nenávistné prejavy voči týmto organizáciám. Je to nechutné a odsúdeniahodné. Naozaj s týmto prestaňte a zastavte to, kým je čas, kým nevyprovokujete svojich sledovateľov k nenávistným činom voči občianskym iniciatívam a ich predstaviteľom. Naozaj je najvyšší čas s týmto prestať. Ďakujem.
T. Cabaj, podpredseda NR SR: (2010-03-03):
Budeme ešte pokračovať, v rozprave je prihlásený pán poslanec Marian Záhumenský, ktorý je zároveň navrhovateľom. Poprosím pána poslanca Kotiana, ktorý je spravodajcom, aby zaujal miesto. Takže v rozprave ďalej vystúpi pán poslanec Záhumenský, pripraví sa pán poslanec Jureňa. Nech sa páči.
A. Belousovová, podpredsedníčka NR SR: (2007-12-05):
A chcem sa opýtať pána navrhovateľa... (Reakcia spravodajkyne.) Chcete v záverečnom slove či v rámci rozpravy? (Reakcia spravodajkyne.) Ešte v rámci, ale ja som už uzavrela rozpravu, pani spravodajkyňa. Takže máte potom nárok na záverečné slovo. Takže chcem sa opýtať, treba skôr dávať vedieť. Chce k rozprave zaujať stanovisko navrhovateľ? Pán minister, nech sa páči. I. Valentovič, minister zdravotníctva SR: Ďakujem. Vážená pani predsedajúca, vážené dámy, vážení páni, ďakujem veľmi pekne za diskusiu, za pozmeňováky, ktoré boli predložené v rámci rozpravy. Chcel by som sa vyjadriť k návrhu pána poslanca Vargu. Reakcie, ktoré tu odzneli, myslím si, že boli také štyri zásadné reakcie, že ide o návrh nad rámec súčasne prerokovaného návrhu zákona. Len chcem upozorniť, že z tých štyroch dvaja páni poslanci sú tí poslanci, ktorí dnes reálne sa nachádzajú v neziskových organizáciách, v ich orgánoch, čiže tie reakcie sú z môjho pohľadu dosť také zvláštne, až mi napadá, či sa náhodou neobávajú, že z týchto zdravotníckych zariadení by mohli byť časom aj vytlačení. Je pre mňa nepochopiteľné, že štát, ktorý si chce spraviť poriadok, a vy vždy, páni opoziční poslanci, tvrdíte, že štát nevie a iba súkromníci vedia si spraviť poriadok, tak keď si štát chce spraviť poriadok, keďže dal najväčší vklad do neziskových organizácií, tak zrazu je vážny problém, prečo by si štát mal robiť poriadok a prečo by sa štát mal začať starať o to, ako je spravovaný tento majetok – čo je pre mňa druhý taký zvláštny poznatok. Nemyslím si, že celkom ten návrh, ktorý predložil pán poslanec Varga, nesúvisí s prerokovanou problematikou, pretože on mal na mysli neziskové organizácie ako poskytovateľov zdravotnej starostlivosti a my dnes rozprávame o zákone, ktorý rieši poskytovateľov zdravotnej starostlivosti, takže si nemyslím, že by bol celkom v rozpore. Napriek tomu, keďže ide o úplne iný zákon, si dovoľujem požiadať pána poslanca Vargu, aby svoj pozmeňujúci návrh stiahol. Ďakujem. (Potlesk.)
Bugár, Béla, podpredseda NR SR (2019-01-31):
Námietka. Prezentujme sa a hlasujme o námietke. (Hlasovanie.) Prítomných 140, za 46, proti 85, zdržali sa 9. Námietka nebola schválená. Nech sa páči.
Viskupič, Jozef, poslanec NR SR (2015-11-13):
Ďakujem. Keďže platí, že „exempla trahunt“ alebo príklady priťahujú, tak ja sa v tej prvej časti tvojho príhovoru chcem aj poďakovať za upozornenie na konanie súdu. Prebehlo naozaj za účasti 12 poslancov Národnej rady nie so snahou zasahovať, ale možno so snahou byť dopodrobna informovaní o tom, akým spôsobom krváca naša justícia a akým spôsobom, áno, v piatok trinásteho prišlo k rozhodnutiu ohľadom 22 ha Pečnianskeho lesa, ktoré máme tuná pod oknami. Sú situácie, kedy by mohla ísť politika bokom a kedy nebudem súhlasiť s pánom podpredsedom parlamentu, že existujú ako keby nejaké protistrany. Tuná je absolútne jasné, že súdnym rozhodnutím bol posvätený maximálny podvod, ktorý zabezpečí nejakému developerovi to, že sa dostal k štátnemu majetku, a napriek všetkej snahe, či okresnej prokurátorky, alebo ľudí, ktorí sa snažili argumentovať v tomto spore, nakoniec bolo rozsudkom v prvom konaní potvrdené a tento rozsudok je donebavolajúca nehoráznosť. Čiže dúfam, pre zápis, možnože tento symbol bude vyriešený či už v odvolacom konaní a nebude tento podvod dokonaný do konca. (Potlesk.)
Baránik, Alojz, poslanec NR SR (2022-05-04):
Ďakujem, pán predseda. V rozprave k žiadosti Generálnej prokuratúry Slovenskej republiky o vydanie súhlasu na vzatie do väzby poslanca Národnej rady Slovenskej republiky vystúpilo 19 poslancov. Pán predseda, dajte, prosím, hlasovať o návrhu uznesenia, ktorý predložil Mandátový a imunitný výbor Národnej rady Slovenskej republiky a ktorý znie takto: Uznesenie Národnej rady Slovenskej republiky z dnešného dňa k Správe Mandátového a imunitného výboru Národnej rady Slovenskej republiky o výsledku svojich zistení pri prerokovaní o žiadosti Generálnej prokuratúry Slovenskej republiky z 22. apríla 2022, evidovanej pod číslom VII/2 Gv 56/22/1000-15, o vydanie súhlasu Národnej rady Slovenskej republiky na vzatie do väzby poslanca Národnej rady Slovenskej republiky, tlač 1010. Národná rada Slovenskej republiky po oboznámení sa so žiadosťou Generálnej prokuratúry Slovenskej republiky z 22. apríla 2022 evidovanej pod vyššie uvedeným číslom o vydanie súhlasu Národnej rady Slovenskej republiky na vzatie do väzby poslanca Národnej rady Slovenskej republiky doc. JUDr. Roberta Fica, CSc., tlač 1010, a na základe predloženej správy Mandátového a imunitného výboru Národnej rady Slovenskej republiky o výsledkoch svojich zistení k uvedenej žiadosti, tlač 1010a, v súlade s čl. 78 ods. 3 Ústavy Slovenskej republiky, podľa § 2 ods. 3 písm. f) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vydáva súhlas na vzatie do väzby poslanca Národnej rady Slovenskej republiky doc. JUDr. Roberta Fica, CSc. na základe žiadosti Generálnej prokuratúry Slovenskej republiky z 22. apríla 2022, evidovanej pod vyššie uvedeným číslom.
Laššáková, Jana, podpredsedníčka NR SR (2013-10-18):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku od pána poslanca Alojza Hlinu. Nech sa páči, pán poslanec, máte slovo.
Žiga, Peter, podpredseda NR SR (2023-11-21):
Pán poslanec Pročko, nevrieskajte tu! Kde ste?! Nie ste u vás v krčme!
Kamenický, Ladislav, poslanec NR SR (2014-10-22):
Ďakujem. Vážený pán predseda, dovoľte mi prosím ako určenému spravodajcovi výboru predniesť spoločnú správu výborov Národnej rady o výsledku prerokovania vládneho návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony (tlač 1123) vo výboroch Národnej rady. Výbor Národnej rady financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona. Národná rada uznesením č. 1325 zo 17. septembra 2014 pridelila vládny návrh zákona týmto výborom Národnej rady: výboru pre financie a rozpočet, ústavnoprávnemu výboru, výboru pre hospodárske záležitosti, výboru pre zdravotníctvo. Gestorský výbor nedostal do začiatku rokovania stanoviská poslancov Národnej rady. K predmetnému vládnemu návrh zákona zaujali výbory Národnej rady tieto stanoviská: 1. Odporúčanie pre Národnú radu Slovenskej republiky návrh schváliť, Výbor Národnej rady pre zdravotníctvo, uznesenie č. 119 zo dňa 24. septembra 2014. 2. Odporúčanie pre Národnú radu návrh schváliť s pozmeňujúcimi a doplňujúcimi návrhmi: výbor pre financie a rozpočet (uznesenie č. 345 zo dňa 7. októbra 2014), ústavnoprávny výbor (uznesenie č. 501 zo dňa 7. októbra 2014), Výbor Národnej rady pre hospodárske záležitosti (uznesenie č. 354 zo dňa 7. októbra 2014). IV. Z uznesení výborov Národnej rady uvedených pod bodom III tejto správy vyplynuli tieto pozmeňujúce a doplňujúce návrhy, ktoré sú uvedené pod bodom IV tejto spoločnej správy. Gestorský výbor odporúča o návrhov výborov, ktoré sú uvedené v spoločnej správe hlasovať takto: – o bodoch spoločnej správy č. 1 – 30, 32 – 54, 56, 57, 59, 60 hlasovať spoločne s návrhom gestorského výboru schváliť, – o bodoch spoločnej správy č. 31, 55, 58 hlasovať spoločne s návrhom gestorského výboru neschváliť. Gestorský výbor na základe stanovísk výborov vyjadrených v uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony (tlač 1123), schváliť s pozmeňujúcimi a doplňujúcimi návrhmi. Predmetná správa výborov bola schválená uznesením gestorského výboru č. 353 zo 14. októbra 2014. Výbor ma určil za spoločného spravodajcu výborov. Súčasne ma poveril: 1. predniesť spoločnú správu výbor na schôdzi Národnej rady Slovenskej republiky, 2. navrhnúť Národnej rade postup pri hlasovaní. Ďakujem, pán predseda, skončil som, otvorte, prosím, rozpravu.
Pellegrini, Peter, predseda NR SR (2015-11-11):
Prezentujme sa a hlasujme o návrhu zákona ako o celku s odporúčaním gestorského výboru schváliť ho. (Hlasovanie.) Prítomných 137 poslancov, za hlasovalo 95, zdržalo sa 42 poslancov. Konštatujem, že sme schválili vládny návrh novely zákona č. 561/2008 Z. z. o príspevku na starostlivosť o dieťa. Pán poslanec uveďte ešte hlasovanie o bode 18 schváleného programu, ktorým je druhé čítanie o vládnom návrhu zákona o cezhraničnej spolupráci pri vysielaní zamestnancov na výkon prác pri poskytovaní služieb a o zmene a doplnení niektorých zákonov (tlač 1708). Nech sa páči.
Laššáková, Jana, podpredsedníčka NR SR (2013-02-07):
Na vystúpenie pána poslanca Fedora jedna faktická poznámka, pán poslanec Frešo. Končím možnosť prihlásiť sa s faktickými poznámkami.
Laurenčík, Milan, podpredseda NR SR (2021-07-02):
Ďakujem, na vaše vystúpenie bude päť faktických poznámok. Ako prvý, pán poslanec Marek Šefčík, nech sa páči.
Cmorej, Peter, poslanec NR SR (2021-11-11):
Pán predsedajúci, dajte, prosím, hlasovať o prvom pozmeňujúcom návrhu pani poslankyne Bittó Cigánikovej.
Ďuriš Nicholsonová, Lucia, podpredsedníčka NR SR (2017-05-17):
Ďakujeme pekne, pani poslankyňa. Teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, pánovi poslancovi Vladimírovi Slobodovi, aby nám predniesol spravodajskú informáciu. Ďakujem pekne.
Grendel, Gábor, podpredseda NR SR (2022-10-04):
Bol som informovaný, že išlo o záverečné slovo. Takže faktické poznámky nie sú možné. Pani poslankyňa ako záverečné slovo spravodajkyne, nech sa páči.
Simon, Zsolt, poslanec NR SR (2017-03-28):
Pani podpredsedníčka, veľmi pekne ďakujem za vaše vystúpenie a musím povedať, že máte plnú pravdu. Robert Fico tu v tejto Národnej rade za tejto vlády v tomto volebnom období predložil jeden zdrap papiera, ktorým chcel riešiť Mečiarove amnestie. Bolo mi smutné a aj vtedy som sa vyjadril, že ho predkladala ministerka spravodlivosti. Dnes, keď vláda predkladá strašne zložitý mechanizmus, kde chce zbaviť systémovo kompetencie parlamentu a chce ho predniesť na Ústavný súd, pri všetkej dobrej počestnosti musím povedať, že Robertovi Ficovi tento úmysel vyriešiť problém Mečiarových amnestií nie je možné uveriť. Áno, kolega Osuský má pravdu. Áno má byť áno a nie má byť nie. A my tu nemáme hrať nejakú hru. Úprimné z našej strany bolo aj v tomto volebnom období, že tento návrh z dielne pána Budaja, ktorý sme viacerí podporili, teraz bol druhýkrát, teda opakovane predložený. Nie je to z našej strany hra, a preto ja si myslím, že ani zmena ústavy, ani organizácia, organizáciu činnosti Ústavného súdu nemá sa čo meniť, a keď chcú zmeniť, tak nech to urobia. Nech to urobia s kotlebovcami, vládna koalícia, a nech sa vyfarbia, keď Ústavný súd rozhodne. Ale v každom prípade musí to byť tlak od nás z opozície, z laickej aj odbornej verejnosti na to, aby tu niečo sa pohlo, a vláda hľadá komplikovaným mechanizmom len výhovorku.
P. Hrušovský, predseda NR SR: (2005-06-28):
Páni poslanci, prosím, aby ste sa dostavili do rokovacej sály. Páni poslanci, prosím, prezentujme sa. (Prezentácia.) 81 poslancov prítomných, zisťujem, že Národná rada Slovenskej republiky je schopná sa uznášať. Chcem vás ďalej informovať, že overovateľmi na 45. schôdzi Národnej rady budú poslanci Jozef Šimko a Maroš Kondrót, ich náhradníkmi Zoltán Horváth a Eduard Kolesár. Podľa § 23 ods. 3 zákona o rokovacom poriadku o ospravedlnenie svojej neúčasti na dnešnom rokovacom dni požiadali poslanci a poslankyne Abelovský, Antošová, Danko, Hanzel a pán poslanec Kiňo. Schôdzu som zvolal podľa čl. 83 ods. 2 Ústavy Slovenskej republiky a § 17 ods. 2 zákona o rokovacom poriadku na požiadanie skupiny 37 poslancov Národnej rady Slovenskej republiky, žiadosť o zvolanie schôdze ako aj návrh programu 45. schôdze ste dostali s pozvánkou. Poslanci navrhujú, aby sme prerokovali návrh na vyslovenie nedôvery predsedovi vlády Slovenskej republiky Mikulášovi Dzurindovi (tlač 1221). Podľa čl. 88 Ústavy Slovenskej republiky návrh na vyslovenie nedôvery vláde alebo jej členovi prerokuje Národná rada vtedy, keď o to požiada najmenej pätina jej poslancov. Páni poslanci, návrh ste dostali ako tlač ako 1221. Uvedený návrh som podľa § 109 ods. 3 zákona o rokovacom poriadku pridelil na prerokovanie vláde Slovenskej republiky a všetkým parlamentným výborom s tým, že ako gestorský výbor som určil výbor pre financie, rozpočet a menu. Dávam slovo teraz poverenému členovi skupiny poslancov, pánovi poslancovi Ficovi, aby za skupinu navrhovateľov uviedol návrh a súčasne oboznámil Národnú radu s dôvodmi, ktoré viedli skupinu poslancov, aby podali návrh na vyslovenie nedôvery predsedovi vlády Slovenskej republiky. Nech sa páči, pán poslanec Fico, máte slovo.
Číž, Miroslav, doterajší podpredseda NR SR (2010-07-08):
Pán poslanec Viliam Jasaň.
V. Veteška, podpredseda NR SR: (2005-12-08):
Prvá otázka podľa vyžrebovania poradia je od pána poslanca Janiša a znie: „Pán premiér, je naozaj reálne, aby sme eurom platili už v roku 2009 a Slovensko ako prvé z krajín V4 prijalo jednotnú európsku menu a nezvýšia sa ceny po vstupe do eurozóny?“ Nech sa páči.
Blaha, Ľuboš, podpredseda NR SR (2024-05-14):
Pán poslanec Marián Čaučík.
Laššáková, Jana, podpredsedníčka NR SR (2014-02-12):
Na vystúpenie pána poslanca s faktickou poznámkou pán poslanec Simon. Končím možnosť prihlásiť sa s faktickými poznámkami. Nech sa páči, pán poslanec.
Lehotský, Tomáš, poslanec NR SR (2022-06-15):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blanár, Juraj, podpredseda NR SR (2023-06-16):
Toľko jediný prihlásený do rozpravy. Rozpravu vyhlasujem za uzavretú a zároveň prerušujem rokovanie o tomto bode programu, o ktorom budeme hlasovať v utorok o jedenástej hodine, predpokladám. (Reakcia spravodajcu: „Môže byť." ) Dobre, pán spravodajca súhlasí, takže hlasovať o tomto bode programu budeme v utorok o jedenástej hodine. Ďakujem, pán spravodajca, a môžeme pristúpiť k ďalšiemu bodu, ktorým je druhé čítanie o zákone zo 16. mája 2023, ktorým sa dopĺňa zákon č. 245/2008 Z. z. o výchove a vzdelávaní, tzv. školský zákon, a o zmene a doplnení niektorých zákonov v znení neskorších predpisov, vrátenom prezidentkou Slovenskej republiky na opätovné prerokovanie Národnou radou. Je to parlamentná tlač 1740. A teraz nás pán spoločný spravodajca z výboru pre vzdelávanie, vedu a šport Karol Kučera bude informovať o výsledku rokovaní vo výboroch o tomto návrhu zákona. Nech sa páči, pán spoločný spravodajca, máte slovo. [Rokovanie o zákone zo 16. mája 2023, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 1740.]
M. Hort, podpredseda NR SR: (2008-04-10):
A vyhlasujem 5-minútovú prestávku a potom sa sústredíme na hlasovanie. Poprosím všetkých, ktorí sa nachádzajú v parlamente, aby sa vrátili do rokovacej sály, budeme o štyri minúty hlasovať. (Prestávka.) (Po prestávke.)
Grendel, Gábor, podpredseda NR SR (2022-02-11):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie. Takže končím možnosť prihlásiť sa do rozpravy, v ktorej vystúpi ako jediný pán navrhovateľ. Nech sa páči.
Hrnčiar, Andrej, podpredseda NR SR (2019-02-05):
Štyri faktické poznámky. Nech sa páči, pán poslanec Baláž.
Jurinová, Erika, podpredsedníčka NR SR (2012-09-13):
Že tam, kde sú malé firmy a kde nie sú odbory, tak ste vlastne zobrali status zamestnaneckým radám, aby mohli aspoň niečo vyrokovať zamestnancom. A s pánom Chrenom, tam sa dá asi len súhlasiť, že... Ďakujem. Určite, rovnako mám pocit ako on, že tie zmeny, ktoré prinesie dnešný Zákonník práce, nahrávajú hlavne odborom a stane sa z nás možnože o chvíľku komunistická veľmoc, ale, bohužiaľ... (Vystúpenie prerušené časomerom.)
Laššáková, Jana, podpredsedníčka NR SR (2013-09-18):
Pán spravodajca? Nie. Prerušujem rokovanie o tomto bode programu. A teraz pokračujeme prvým čítaním o návrhu poslankyne Národnej rady Slovenskej republiky Bibiány Obrimčákovej na vydanie zákona o používaní a ochrane paralympijskej symboliky a o Slovenskom paralympijskom výbore . Návrh zákona je uverejnený ako tlač 667. Návrh na jeho pridelenie na prerokovanie výborom je v rozhodnutí č. 621. Dávam teraz slovo poslankyni Bibiáne Obrimčákovej, aby návrh zákona uviedla. Nech sa páči, pani poslankyňa, máte slovo.
Vašečka, Richard, poslanec NR SR (2023-05-03):
Áno, ďakujem. Že nefunguje stránka, webová stránka Národnej rady, čo teda je, samozrejme, dôležité pre verejnosť, ale aj pre nás v rámci prípravy na hlasovanie, dokumenty, tak ak je to možné, tak poprosím o urýchlenú nápravu. Ďakujem veľmi pekne.
J. Richter, poslanec: (2008-07-03):
Pán predseda, prosím, dajte hlasovať.
Grendel, Gábor, podpredseda NR SR (2021-09-24):
Dve faktické poznámky na vystúpenie pani poslankyne. Nech sa páči, pán poslanec Tomáš Taraba.
E. Bauer, poslankyňa: (2003-05-21):
Z. Martináková, podpredsedníčka NR SR: Tak potom som sa mala spýtať, či je všeobecný súhlas. Ak je, tak môžeme teda hlasovať o tom návrhu, ktorý predniesla teraz pani poslankyňa, o voľbe Ludvíka Posoldu za zástupcu zamestnávateľov. (Hlasovanie.) Prítomných 94 poslancov, za návrh hlasovalo 82, 1 proti, zdržalo sa 11 poslancov. Konštatujem, že Národná rada zvolila Ludvíka Posoldu za zástupcu zamestnávateľov v Predstavenstve Národného úradu práce. Ďakujem, pani poslankyňa. Ďalším bodom programu je návrh na voľbu člena Správnej rady Ústavu pamäti národa. Panie poslankyne, páni poslanci, vo voľbe, ani v opakovanej voľbe, ktoré sme vykonali na 11. schôdzi, nebol zvolený potrebný počet 4 členov Správnej rady Ústavu pamäti národa. Zvolení boli traja členovia. Z uvedeného dôvodu sa musí ešte vykonať voľba jedného člena. Návrh, ktorý pripravil výbor pre ľudské práva, národnosti a postavenie žien, ste dostali ako tlač č. 240. Slovo má predseda výboru pre ľudské práva, národnosti a postavenie žien pán poslanec László Nagy. Prosím ho, aby návrh uviedol.
Takáč, Richard, poslanec NR SR (2021-02-24):
Ďakujem veľmi pekne za slovo. Pán podpredseda Juraj Blanár, ja ti chcem tiež veľmi pekne poďakovať, myslím si, že je to taký úplný nepomer z hľadiska tvojho vystúpenia a vystúpenia vlastne zástupkyne vládnej strany OĽANO. V tvojom príhovore som počul množstvo faktov, argumentov, veľa otáznikov, na ktoré nevieme zodpovedať pri schvaľovaní tohto núdzového stavu. Súhlasím s tebou, že mal tu byť okrem pani ministerky, samozrejme, aj premiér krajiny a respektívne, teda začal by som tým, že by tu mal byť minister zdravotníctva, ale po dnešnom dni neviem, či teda pán minister Krajčí, alebo už pán minister Sulík. Čo sa týka pána premiéra, ten by tu mal byť tiež, len teraz aktuálne skončil diskusiu s, myslím si, že veľmi fundovanými odborníkmi, ktorých máme na Slovensku množstvo, ale tiež sme sa zase nedozvedeli žiaden výsledok. Takže po dvojdňovom rokovaní nevieme ako ďalej so stavom, ktorý sa nachádza na Slovensku. No, myslím si, že je veľmi veľa otázok, tak ako si povedal, v tom, že nemáme v tom materiáli zrejmé, že keď sa schváli tento núdzový stav, respektívne by sa neschválil, čo všetko nemôže na Slovensku fungovať. To znamená, nejaké nákupy, nejaké presuny nejakého zdravotníckeho materiálu alebo nejaký zdravotný personál nemôže vykonávať nejakú činnosť. Toto tam úplne absentuje a to je príklad toho, že táto vláda to úplne nezvláda, nemajú akékoľvek, žiadne dáta, žiadne informácie a to potvrdili sami odborníci. Nevedia, koľko ľudí sa nakazí v obchode, nevedia, koľko ľudí sa nakazí v autobusoch, nevedia, ako sa to presúva v rámci nemocníc, koľko je denne nakazených, a toto sú všetky tie podstatné informácie. Možnože pre kolegov, ktorí počúvajú ešte aj z ubytovní, respektívne z kancelárií, sú krajiny na Slovensku, teda na svete a v Európe, ktoré nemajú schválené núdzové stavy a sú omnoho lepšie na tom... (Prerušenie vystúpenia časomerom.)
Susko, Boris, poslanec NR SR (2015-11-26):
Ďalej budeme hlasovať o pozmeňujúcich návrhoch, ktoré odzneli v rozprave. Pán predseda, dajte najprv hlasovať o pozmeňujúcom návrhu, ktorý predniesol pán poslanec Poliačik.
Laššáková, Jana, podpredsedníčka NR SR (2012-06-22):
Na vystúpenie pána poslanca s faktickými poznámkami piati páni poslanci. Končím možnosť prihlásiť sa s faktickými poznámkami. Pán poslanec Jarjabek, nech sa páči.
Bugár, Béla, podpredseda NR SR (2016-09-08):
Pán poslanec Lipšic, nech sa páči faktická.
Ďuriš Nicholsonová, Lucia, podpredsedníčka NR SR (2017-02-10):
Pán poslanec Poliačik.
Danko, Andrej, podpredseda NR SR (2023-12-19):
Na vystúpenie pána poslanca tri faktické. Poslanec Pollák.
P. Paška, predseda NR SR: (2006-12-14):
Ďakujem vám veľmi pekne a teším sa nazajtra. Dovidenia. (Prerušenie rokovania o 17.12 hodine.)
Ledecký, Vladimír, poslanec NR SR (2023-11-22):
Pani poslankyňa Vaľová, ja viem, že to je nepochopiteľné, ale nemusíte byť v politickej strane, keď ste voliteľný a viete sa prekrúžkovať a vlastne tie politické strany sa bijú o to, aby vás na tú kandidátku dali. Nikdy v žiadnych voľbách som, som nebol na kandidátku daný akože som členom politickej strany, ale preto, že som bol voliteľný, vždy to bola rôzna koalícia strán a až potom som začal niektoré strany vylučovať, napr. konkrétne vás, za ktorých som nechcel ísť kandidovať, lebo vyšli na povrch korupčné kauzy, pod ktorými som sa nechcel podpísať, ale dovtedy, pokiaľ nevyšli, tak som aj tú vašu stranu, za ktorú som kandidoval, pokladal za normálnu, slušnú stranu. K tejto jednej veci. A musím povedať, že aj tuná do tohto parlamentu som sa musel prekrúžkovať, lebo nebol som na takom mieste, že pokiaľ by som sa neprekrúžkoval, čiže áno, vsádzam na to, že, že ľudia ma poznajú a ma volia, bez toho by som tu nebol, ale treba to pochopiť naozaj, že aj tak sa dá dopracovať do volených funkcií. Ďakujem.
Hort, Milan, podpredseda NR SR (2011-09-07):
Ako posledná s faktickou poznámkou sa prihlásila pani poslankyňa Ľubica Rošková. Nech sa páči.
R. Zajac, minister zdravotníctva SR: (2004-05-19):
Priority. Príde doba, keď vám ukážem, aké priority sme do zákona dali. S týmto prísť a hovoriť a strašiť občanov, ako spomenul pán poslanec Lintner, pani poslankyňa, boli ste ministerkou zdravotníctva a asi viete, že systémy zdravotného poistenia, je úplne jedno, či akciové spoločnosti, verejnoprávne alebo dokonca daňové. Sú systémy priebežné, že jedni tam dávajú a druhí z toho čerpajú. A prečo týmto občanom poviete, že celý život platia a tie posledné tri roky, keď má dostať, asi bude na ulici, lebo skrachuje poisťovňa. Priebežný systém, jedni dávajú a druhí čerpajú, priebežne, jeden dnu a druhý von. Mladí dávajú, starší čerpajú. Nič nemôže skrachovať. V sporivých systémoch, ktoré však zdravotnícke modely nemôžu poznať, lebo nikto nemá toľko zdrojov, bol v povinnom verejnom poistení, samozrejme, isté riziká sporivý systém by v sebe niesol. O tom viem, o týchto rizikách, nakoniec ich naši občania zažili, keď krachovali banky, nebankové subjekty a tak ďalej, ale priebežné systémy, ktoré majú málo zdrojov, lebo tá ekonomická situácia je taká, že ekonomicky aktívni nestíhajú. To sú dve také malé poznámky, prečo naozaj sa stotožňujem s názorom pána poslanca Lintnera, že hovorme vecne, povedzte mi, kde sú chyby tej reformy. Povedzte mi, prosím, v tomto paragrafe toto je, ja rešpektujem, § 90 sa pánovi poslancovi Soboňovi nepáči. Rozumiem prečo, môžeme o tom diskutovať. Ale strašiť ľudí, hovoriť im, že budú na ulici, že nedostanú zdravotnú starostlivosť, spomínal tu nacistické modely, no prepáčte. Nemôžem vám, žiaľ, ten materiál odovzdať, je tam originálny podpis, myslím za Dzurindu Csákyho, ale vrátim ho do archívu Národnej rady. Je vám k dispozícii, aby sme si raz prevždy ujasnili, že my sme jasne povedali, že naši seniori dostanú maximálnu zdravotnú starostlivosť, niekedy možno aj na úkor juniorov, napríklad v stomatológii. Ďakujem pekne.
Pellegrini, Peter, predseda NR SR (2015-03-12):
Budeme pokračovať v prerušenej rozprave a budeme pokračovať v prerušenom vystúpení pána poslanca Hubu, ktorý bol prihlásený do rozpravy ústne. Pripraví sa potom pani poslankyňa Košútová, Mezenská, Galko a Petro. Nech sa páči, pán poslanec Huba, môžte dokončiť svoje vystúpenie. (Ruch v sále.) A ostatných kolegov poprosím o kľud v rokovacej sále. Ďakujem pekne. (Pokračovanie rokovania o vládnom návrhu zákona o odpadoch a o zmene a doplnení niektorých zákonov , tlač 1337.)
B. Bugár, podpredseda NR SR: (2002-07-09):
J. Švec, poslanec: Ďakujem, pán predsedajúci. Obvykle sa vyjadrujem k veciam, ktorým rozumiem. Nie som právnik, som lekár a je mi ťažko počúvať takéto argumenty, ktoré sa týkajú principiálnych záležitostí činností služieb, ktoré sú pod drobnohľadom parlamentu. Prosím vás pekne, každý výkon pracovnej činnosti má svoje podmienky. Rád by som vás upozornil, aj predchádzajúceho rečníka, aj vás, že v apríli Rada Európy prijala rezolúciu o zákaze extrémistických politických strán. A tu nehovoríme o kolektívnej vine. Tu hovoríme o extrémistických politických hnutiach, činnostiach, stranách, a teda o vylúčení nielen týchto strán, ale aj osôb, ktoré proklamujú neprijateľné tézy, neprijateľné dogmy za vec, ktorá nie je kompatibilná s výkonom služby v takej citlivej oblasti, ako sú informačné služby. Nemyslím si, že by táto rezolúcia bola v protiklade k ústavám európskych štátov a, nota bene , v protiklade k Ústave Slovenskej republiky. Takže vaše argumenty nepovažujem za plauzibilné, myslím si, že ich treba zvážiť a možno by bolo dobré sa opýtať renomovaných právnikov, ako to vlastne v skutočnosti vo vzťahu k ústave je. Poviem vám ešte iný príklad. Je protiústavné, ak ja nemôžem vykonávať činnosť lekára, pokiaľ nie som členom Lekárskej komory? Obmedzuje to moje osobné práva? Je to opačný prípad, keď je človek členom čohosi, alebo nie je členom čohosi, ale toto členstvo je podmienkou pre výkon služby, alebo nie je podmienkou pre výkon služby. Takže je to, myslím, príliš komplikovaná odpoveď. (Zaznel zvuk časomiery.)
P. Hrušovský, podpredseda NR SR: (2001-12-06):
M. Mesiarik, poslanec: Ďakujem za slovo. Chcem sa len poďakovať osobne pánu ministrovi a celému rezortu za toto úsilie, len dúfam, že to dotiahneme trošku ďalej v roku 2002, pretože by to mal byť trošku, povedal by som, rok obratu v týchto veľmi nízkych mzdách z toho pohľadu, čo ste, pán minister, povedali. Takže ja len potvrdzujem to, že rezort sa snažil maximálne, možno málo pochopenia sme našli vo vláde. Ďakujem.
Grendel, Gábor, podpredseda NR SR (2020-03-24):
Pán poslanec Kamenický.
Tomanová, Viera, poslankyňa NR SR (2012-09-13):
Ďakujem pekne, pán predsedajúci. V prvom rade chcem pripomenúť jedno, pán Štefanec, že opozícia spolitizovala Zákonník práce, spolitizovala kódex pracovného práva, ktorý je určený predovšetkým pre ochranu zamestnancov, pretože to sú tí slabší v porovnaní so zamestnávateľmi. Po druhé, ani za pána Kaníka nebola dosiahnutá dohoda so zástupcami zamestnancov. Je to jednoznačné. Ja viem to, viem vám dokázať aj v zápisnici a dám vám ju, aby ste vedeli, pretože ste prisľúbili, že sa vrátite k určitým veciam. Nikdy ste sa nevrátili a šestnásteho na výbore bude pán Gazdík, tak vám to pripomenie a povie, aby ste vedeli, ako to je. Neexistuje vzťah medzi Zákonníkom práce a mierou nezamestnanosti. Je jedno, či je to Magvašiho zákonník, Tomanovej Zákonník práce alebo je Kaníkov, Mihálov. Neexistuje, prosím vás. Existuje jediná seriózna analýza, ktorá bola vykonaná, bola v roku 2008, po roku účinnosti Zákonníka práce, ktorý som predkladala ja, Inštitútom pre finančnú politiku, a jednoznačne nepreukázala akýkoľvek vzťah, napriek tomu, že klesala miera nezamestnanosti a klesala a bol nový Zákonník práce. Samozrejme je tam vzťah medzi rastom HDP a medzi mierou nezamestnanosti, to určite je, ale Zákonník práce nie. Ten ste spolitizovali. A jednoznačne môžem povedať, po Mihálovej novele Zákonníka práce naďalej rástla miera nezamestnanosti, takže sa, keď odovzdával, v marci miera nezamestnanosti tu bola najvyššia za posledných päť - šesť rokov. Bolo to – 13,34 evidovaná miera nezamestnanosti a 15,11 percenta celková miera nezamestnanosti. Prosím, aby ste tu hovorili pravdu. Ďakujem. (Potlesk.)
Kollár, Boris, predseda NR SR (2020-09-24):
Prosím, prezentujme sa a hlasujeme. (Hlasovanie.) Prítomných 137 poslancov, za 122, proti žiadny, zdržali sa 15. Uvedený návrh sme schválili.
Pčolinský, Peter, podpredseda NR SR (2023-01-26):
Pán poslanec, prepáčte, ale nazývať poslancov však môžte všelijako, ale tak treba nejakú hranicu mať.
Pellegrini, Peter, predseda NR SR (2015-03-19):
Ďakujem. Pán spravodajca? (Reakcia spravodajcu.) Nech sa páči.
V. Veteška, podpredseda NR SR: (2004-10-22):
Teraz dávam slovo predsedovi ústavnoprávneho výboru poslancovi Jánovi Drgoncovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. (Hlasy z pléna.) Pán Ondrejka bude hovoriť? Dobre. Pán Ondrejka, prosím, aby ste zabezpečili stanovisko gestorského výboru a predniesli ho v parlamente. V. Ondrejka, poslanec: Vážený pán predsedajúci, pán minister, kolegyne, kolegovia, Ústavnoprávny výbor Národnej rady Slovenskej republiky ako gestorský výbor k vládnemu návrhu zákona, ktorým sa mení a dopĺňa zákon č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z., podáva spoločnú správu výborov Národnej rady Slovenskej republiky. Národná rada Slovenskej republiky uznesením zo 7. septembra 2004 č. 1151 pridelila vládny návrh zákona, ktorým sa mení a dopĺňa zákon č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z., na prerokovanie výboru ústavnoprávnemu a Výboru Národnej rady Slovenskej republiky pre európske záležitosti. Poslanci v stanovenej lehote neoznámili gestorskému výboru žiadne stanovisko. Vládny návrh zákona, ktorým sa mení a dopĺňa zákon č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z., odporúčali Národnej rade Slovenskej republiky schváliť ústavnoprávny výbor uznesením zo 7. októbra a Výbor Národnej rady Slovenskej republiky pre európske záležitosti z 8. októbra. Z rokovaní týchto výborov vyplynuli štyri pozmeňujúce návrhy. Gestorský výbor odporúča spoločne hlasovať o bodoch 1 a 2, osobitne o bode 3 a osobitne o bode 4. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z., vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k návrhu odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z., schváliť v znení schválených pozmeňujúcich a doplňujúcich návrhov. Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z., vo výboroch Národnej rady v druhom čítaní bola schválená uznesením Ústavnoprávneho výboru Národnej rady Slovenskej republiky zo 14. októbra 2004 pod č. 673. Týmto uznesením výbor zároveň poveril spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Prosím vás, otvorte rozpravu.
Blanár, Juraj, poslanec NR SR (2015-02-12):
Ďakujem všetkým za ich reakcie podporné. A chcem odpovedať pani poslankyni Šípošovej. Áno, ak ste ma počúvali, tak to vyjadrenie bolo aj v neverbálnej rovine myslené ironicky. Čiže možno pre vás ešte by som to doplnil aj úvodzovky na začiatku a úvodzovky na konci pri slovíčku normálne. Ale som rád, že ste to takto pozorne počúvali, pretože v tom som chcel vyjadriť tú nie normálnosť. A, pani poslankyňa Jurinová, ja ďakujem za vašu podporu. Pevne verím, že budete aj za ten pozmeňujúci návrh hlasovať podľa toho, čo ste teraz povedali. A k tomu, čo ste vytiahli popri tom, k tým sestričkám. Viete, ja mám pocit, ako keby najväčší bojovníci za platy sestričiek boli tí ľudia, ktorí so zdravotníctvom nič nemajú spoločné. Pani podpredsedníčka, my nemocnice stabilizujeme, nemocnice sa snažíme dostať do vyrovnaného rozpočtu. A toto všetko, čo priniesla doba, sa snažíme odstraňovať. Veľmi dobre viete, že aj súčasné vedenie trstenskej nemocnice neustále zvyšuje platy na rozdiel od vedenia, ktoré tam bolo predtým, ktoré síce to kritizuje dnes, ale neurobilo pre to absolútne nič. Ja som ten posledný, kto by to urobil. Ale mrzí ma, že keď ste boli vy vo vláde a podporovali ste ju, že napríklad v trstenskej nemocnici ste dovolili, aby bolo zrušené pľúcne oddelenie. To bol pekný príspevok z vašej strany ako poslankyne z Oravy. Pritom som ja bol osobne za pánom Uhliarikom a aj vás som žiadal, aby ste s tým pomohli, pretože dnes všetci tí z hornej Oravy musia tak chodiť do Martina. To je váš príspevok, pani poslankyňa, ale ja už s tým neurobím nič.
Bugár, Béla, podpredseda NR SR (2017-05-10):
Pán poslanec Dostál.
Danko, Andrej, predseda NR SR (2018-09-19):
Vážené poslankyne vážení poslanci, pokračujeme v rokovaní. Prosím povereného overovateľa, aby oznámil výsledok tajného hlasovania o návrhu na voľbu dvoch členov Správnej rady Ústavu pamäti národa.
P. Hrušovský,  podpredseda NR SR: (2001-10-23):
J. Benčat, poslanec: Ďakujem za slovo. Ja som si takisto pozorne vypočul vystúpenie pána poslanca Tatára. Chcel by som len zdôrazniť jednu vec. Každý štát by mal mať, áno, mal by mať národnoštátne záujmy, a to predovšetkým v oblasti potravinárstva a v oblasti energetiky. Akým spôsobom chce pán Tatár riešiť túto vec, keď by sme zlikvidovali jadrové elektrárne, akým spôsobom zabezpečíme sebestačnosť v tejto oblasti energií. Ja si myslím, že práve tých 30 percent, ako som spomínal v mojom vystúpení, nám bude chýbať a budeme ich musieť dovážať po roku 2008 a energia určite bude drahšia, ako je dnes, minimálne o 100 % na svetových trhoch. Súčasne mu chcem pripomenúť, že aj v Európe, ja som to už tu citoval, dovolím si to ešte raz citovať, sa zaoberajú veľmi vážne s budúcnosťou jadrových elektrární. Citujem. "Európska únia potrebuje zrelý a realistický prístup k budúcemu využívaniu jadrovej energie v prípade, že tento región chce realizovať svoje energetické nároky bezpečným a udržateľným spôsobom.“ To povedal prezident FORATOMU z Bruselu Eberhart Wild. Takže to je nielen náš slovenský problém, je to problém aj Európy, ako nahradiť tieto zdroje pomerne veľkého rozsahu nejakými inými zdrojmi, ktoré nie sú schopné čo do množstva vykryť potreby štátu. A nakoniec neviem si predstaviť, že by boli tie elektrárne v Európskej únii všetky stratové. Veď dnes Francúzsko 70 % energie vyrába cez atómové elektrárne. 70 %, áno. Takže zoberme si Spojené štáty, zoberme si ďalšie veľmoci, dnes majú tendenciu predlžovať životnosť energetických zariadení tohto typu, nie ich likvidovať, pretože sú hospodári nie ako my.
Grendel, Gábor, podpredseda NR SR (2023-06-27):
Tak ale za to, pán poslanec, naozaj nemôžme, že poslanci nesedia v rokovacej sále. To naozaj nie je zodpovednosť poslanca, ktorý prednáša procedurálny návrh. Tak vyhlasujem rozpravu za skončenú. Chce záverečné slovo, pán navrhovateľ? Nie. Pán spravodajca?
M. Dzurinda, predseda vlády SR: (2002-02-07):
Súvisí to, samozrejme, aj s budovaním utečeneckých táborov, s technickým vybavením, personálnym. Nie všetko som uviedol vo svojej informácii, lebo som nechcel, aby bola príliš dlhá. Ale tak ako som uviedol, že sme tam poslali nových ľudí, rovnako by som mohol demonštrovať, že sme vyčlenili pomerne veľa peňazí na to, aby sme modernizovali technické prostriedky, aby naši ľudia, ktorí tam slúžia, boli lepšie a kompletnejšie vybavení. Aj vízovú povinnosť voči Ukrajine sme nezavádzali radi. Potom sme ju zmäkčovali tým, že sme zavádzali špeciálne druhy víz pre turistov, obchodných partnerov a diplomatov a podobne. Ale sme si vedomí toho, alebo boli sme si hneď na začiatku vedomí toho, že je potrebné túto hranicu posilniť. Posledná poznámka. Tohto roku sa Slovensko opäť stane predsedníckou krajinou Vyšehradskej štvorky. Plánujem, aby práve táto téma bola našou nosnou a dominantnou. V závere prvej časti mojej odpovede som vám naznačil, že už dnes nevnímame ako kľúčovú hranicu slovensko-ukrajinskú, ale zdá sa, že je to naša južná hranica. Keď sa pozriete na krajiny V4, ktoré chcú ísť do Európskej únie, a keď sa pozrieme na mapu, a keď si všimneme vonkajšie hranice krajín V4, tak odrazu uvidíme, že tých našich 97 km s Ukrajinou zďaleka, zďaleka nie je rozhodujúcich. Keď si pozrieme napríklad susedov Maďarskej republiky, medzi ktorých patrí aj Rumunsko, aj Juhoslávia, aj Chorvátsko a iné krajiny, tak vidíme, že jednoducho tých potenciálnych miest nelegálneho prechodu je oveľa, oveľa viac, a preto táto téma nemôže a nesmie byť iba témou Slovenskej republiky, alebo, nebodaj, dominantnou témou slovensko-ukrajinskej hranice. Ale chcem, aby bola témou vonkajšej hranice krajín Vyšehradskej štvorky.
Paška, Pavol, predseda NR SR (2013-09-03):
(Hlasovanie.) 145 prítomných, 50 za, 82 proti, 13 sa zdržalo. Nebudeme pokračovať v rokovaní. Pán poslanec Lebocký uvedie v prvom čítaní hlasovanie o návrhu pána poslanca Zsolta Simona na vydanie zákona o poľovníctve, je to tlač 558. (Hlasovanie o bode prerokovanom na 21. schôdzi NR SR, a to o návrhu poslanca Národnej rady Slovenskej republiky Zsolta Simona na vydanie zákona, ktorým sa mení a dopĺňa zákon č. 274/2009 Z. z. o poľovníctve v znení neskorších predpisov , tlač 558.)
P. Hrušovský, predseda NR SR: (2005-07-06):
(Hlasovanie.) 134 prítomných, 72 za návrh, 42 proti, 18 sa zdržalo, 2 nehlasovali. Návrh sme schválili. Poprosím pána predsedu výboru pre financie, rozpočet a menu Farkasa, aby predložil Národnej rade návrhy uznesení k správe o menovom vývoji v Slovenskej republike za rok 2004. Nech sa páči.
Pellegrini, Peter, predseda NR SR (2015-02-12):
Ďakujem pekne. Vyčerpali sme čas určený na hodinu otázok, v trinástich sekundách už nestihneme ani položiť otázku, nieto ešte odpovedať na nejakú otázku, takže končím tento bod programu. Vyhlasujem krátku prestávku, budeme pokračovať v rokovaní o 15.15 hodine vystúpením písomne prihláseného do rozpravy pána poslanca Novotného, ktorý je pripravený. (Krátka prestávka.) (Po prestávke.)
Grendel, Gábor, podpredseda NR SR (2020-04-02):
Ďakujem pekne, pán minister. Dávam slovo spoločnej spravodajkyni, predsedníčke výboru pre sociálne veci pani poslankyni Jane Žitňanskej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Cmorej, Peter, poslanec NR SR (2022-10-21):
Ja už len veľmi krátko. To, že to vyšlo práve pred voľbami, je náhoda. Nemalo zmysel toto predkladať v čase, keď nám začínala kulminovať koaličná kríza, ani na leto, takže vyšlo to teraz. Ak to získa vašu podporu, kolegovia, tak, samozrejme, ak budete mať návrhy na vylepšenie, ja, v zmysle, ako vôbec sa im nebránime. Rovnako určite, ak to teda prejde do druhého čítania, tak ma bude veľmi zaujímať aj názor hlavného mesta Bratislavy a hlavného mesta, a teda mesta Košice, takže, takže si počkám, prípadne to aj posunieme o mesiac, aby možno (povedané s pobavením), možno zvolení primátori aby mali čas si to teda riadne prečítať a riadne premyslieť. Takže ešte raz ďakujem za podporu a pevne dúfam, že tento zákon nebude obeťou nejakých koalično-opozičných prekáračiek. Ďakujem.
Laššáková, Jana, podpredsedníčka NR SR (2012-06-29):
Pani poslankyňa Tomanová, nech sa páči.
Paška, Pavol, predseda NR SR (2012-09-18):
Hlasujeme. (Hlasovanie.) 145 prítomných, 132 za, 2 proti, 11 sa zdržalo. Máte súhlas.